recursal/SuperWikiNEXT-32B huggingface dataset:
Kreenholmi direktori John Carri elamu
**John Carri elamu** on Kreenholmi Manufaktuuri direktori 1893. aastal valminud elamu.

Hoone ehitati arhitekt Paul Alischi projekti järgi Kreenholmi vabriku tollasele direktorile John Carrile.

Praegu asub Hoone Narvas, Kreenholmi linnaosas aadressil Joala tn 18. Hoone on riiklik kultuurimälestis.

Hoone arhitektuur
-----------------

Kreenholmi direktori John Carri elamu
Tegemist on üks esinduslikuma Kreenholmi linnaosas asuva hoonega, mis tõmbab endale tähelepanu mitmete huvitavate arhitektuuridetailidega. Kreenholmi linnaosas kujunes direktorielamute näol eraldi hoonetüüp, mis rajati Inglismaa tööstuslinnade eeskujul. Historitsistlik maja paistab silma oma eri arhitektuuristiilide seguga: ühelt poolt saab leida uusgooti jooni kitsaste kõrgete akende ning trepihallis asuva metallkonsoolidel gootipärase trepi näol, teiselt poolt me näeme ümmarguste kaartega uksed, mis viitavad juba uusrenessansile. Hoone oli ehitatud punasest tellisest, mis oli iseloomulik ka Inglismaa tööstuslinnade arhitektuurile. Katusel asuvat astmelist viiluosa võib aga seostada II maailmasõjas hävinud Narva vanalinnaga, mida peeti omal ajal Läänemere barokipärliks.

Kreenholmi direktori John Carri elamu
Lisaks stiilide kooslusele ning dekoorielementide rohkusele tõmbab hoone endale tähelepanu ka oma katusekorrusega, mis paistab silma kahe põhikorruse taustal. Esialgne maja ehitati sümmeetrilisena ning selle põhja pool asuv juurdeehitis pärineb hilisemast perioodist. Eriti suurt tähelepanu nõuavad sepistatud dekoreerimiselemendid, mille hulgas on rõdu, terrassi ja sisetreppi piirded ning sissepääsu varikatuse dekoor. Hoone fassaade kaunistavad keraamilised elemendid.

Vaatamata sellele, et Narva sai tugevalt kannatada II maailmasõjas, enamik originaalseid detaile on säilinud tänapäevaseni: näiteks välised punasest tellisest seinad, metallilised ehitusdetailid, malelauamustriline põrand ja mõned teised, mis annavad hoonele ajaloolist lisaväärtust.

Hoone funktsioon
----------------

Hoone funktsioon on hiljem korduvalt muutunud. Pärast direktori lahkumist asutati 1917. aastal hoonesse Narva Punakaardi staap. Hiljem Nõukogude ajal, pärast II maailmasõjas hävinud maja osade rekonstrueerimist, olid hoones raamatukogu ja klubi.

2015. aastal avati esinduslikus hoones Eesti Kunstiakadeemia Narva residentuur, mis pakub kunstnikele elamisvõimalust. Hoone suur eelis on seal valitsev ajalooline ning ühtlasi unikaalne õhkkond, mis võib saada inspiratsiooniallikaks. Lisaks oli see elamu Eesti esimeste hoonete seas, kus hakati kasutama keskkütet.

Viited
------

1. 1 2  "Kreenholmi direktori Karri elamu". *Kultuurimälestiste register*. Vaadatud 17.05.2022.
2. 1 2 3  Merike Ivask (2017). *Kreenholm = Кренгольм = Kreenholm*. SA Narva Muuseum. Lk 132.
3. ↑  Ivan Lavrentjev (2021). "Narva vanalinna taastamine ja erinev ajaloomälu". *Eesti kultuurileht Sirp*. Vaadatud 17.05.2022.
4. 1 2
**Albert Soosaar** (6. september 1906 Salutaguse mõis – 7. august 1995 Tallinn) oli eesti vaimulik.

Ta lõpetas aastal 1925 Haapsalu Läänemaa Ühisgümnaasiumi. Aastatel 1925–1932 õppis ta Tartu Ülikooli usuteaduskonnas. Ta oli ÜS Liivika vilistlane. Üliõpilaspõlves töötas ta Läänemaal kooliõpetajana. Prooviaastal oli ta Martna Püha Martini koguduses (Gustav Halleri juures). Ordineeriti 18. veebruaril 1934 õpetajaks.

Ta oli aastatel 1934–1935 Lääne praostkonna vikaarõpetaja. Aastatel 1935–1940 oli ta Sisemisjoni Seltsi sekretär. Aastatel 1941–1967 oli ta Hageri Lambertuse koguduse õpetaja. Aastatel 1967–1986 oli ta Tallinna Jaani koguduse 2. pihtkonna õpetaja, jäi aastal 1986 emerituuri.

Albert Soosaar suri 7. augustil 1995 ja ta maeti 12. augustil 1995 Metsakalmistule.

Isiklikku
---------

Tema poeg Enn Soosaar oli tõlkija ja esseist.

Viited
------

1. ↑  "Arhiivikoopia". Originaali arhiivikoopia seisuga 18. detsember 2008. Vaadatud 25. aprillil 2012.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  Konrad Veem Eesti Vaba Rahvakirik Dokumentatsioon ja leksikon EVR Stockholm 1988
3. ↑  Album Academicum Universitatis Tartuensis 1918–1944. II, lk. 409
4. ↑
Philadelphia raekoda 2012. aastal
**Philadelphia raekojahoone** (inglise keeles *Philadelphia City Hall*) on Ameerika Ühendriikide Pennsylvania osariigi suurima linna Philadelphia linnavalitsuse hoone. See ehitati aastail 1871–1901. Historitsistliku arhitektuuriga ja uusbarokse lopsakusega Teise keisririigi stiilis kõrgehitise projekteerisid arhitektid John McArthur Jr. ja Thomas Ustick Walter.

Kirjeldus
---------

Kogu hoonet kujutav illustratsioon 1891. aastast
Raekoda teatakse kui kõrgeimat müüritisehitist maailma ajaloos, mis tähendab, et hoonel puudub kandev teras- või betoonkonstruktsioon. Hoonet toetavad graniidist ja tellistest kandeseinad, mis on kuni 6,7 meetrit paksud. Välisilmeks kasutati materjalidena paekivi, graniiti ja marmorit. Valmides oli see oma 155,8 meetri kõrguse torni ja sekke tippu lisatud linna asutaja William Penni 11 meetri kõrguse skulptuuriga vaieldamatult kõrgeim hoone kogu maailmas, jäädes kõrguselt alla vaid kahele rajatisele: peaaegu kaks korda Eiffeli tornile (324 m) ja napilt Washingtoni monumendile (169,3 m). Linna kõrgeimaks hooneks jäi see kuni One Liberty Place'i valmimiseni 1986. aastal.

1976. aastal kanti raekojahoone Ameerika Ühendriikide Ajalooliste Paikade Riiklikku Registrisse (*National Register of Historic Places*).

William Penni skulptuur

Välislingid
-----------

 Philadelphia raekoda – pildid, videod ja helifailid Wikimedia Commonsis

|  |  |
| --- | --- |
|  | Pildid, videod ja helifailid Commonsis: **Philadelphia raekoda** |
Üks kahest LIGO detektorist asub USA Washingtoni osariigis Hanfordis, teine Louisiana osariigis Livingstonis (pildil)
Kaks LIGO teadlast püüavad laseri tehnilist probleemi lahendada
**LIGO** (Laser Interferometer Gravitational-Wave Observatory) on gravitatsioonilainete observatooriumi laser-interferomeeter.

Tööpõhimõte
-----------

Interferomeeter koosneb kahest 4km pikkusest teineteisega risti paiknevast kanalist, kus liikuvad laserkiired tekitavad peale mitmekordseid peegeldusi lõpuks liitudes interferentspildi. Gravitatsioonilained on ruumi meetrika (koordinaadistiku) häiritused ning saabuv gravitatsioonilaine muudab veidi laserkiirte läbitavaid teepikkuseid, põhjustades sellega interferentpildi muutuse, mida on võimalik seejärel tuvastada.

Ajalugu
-------

Albert Einstein oletas gravitatsioonilainete olemasolu 1916. aastal. Observatoorium loodi 1992. aastal USA-s, gravitatsioonilainete olemasolu tehti kindlaks LIGOs 2015. aastal. 2017. aastal pälvisid lainete avastajad Rainer Weiss, Barry C. Barish ja Kip S. Thorne Nobeli auhinna.

Vaata ka
--------

* astrofüüsika
* must auk
* üldrelatiivsusteooria

Viited
------

1. ↑  "LIGO (laser-interferomeetriline gravitatsioonilainete observatoorium)". *Õpikud*. Vaadatud 30. juunil 2022.
2. ↑  Aesma, Madis (3. oktoober 2017). "Värinad aegruumis: gravitatsioonilained tuvastanud kolmikule anti täna füüsika-Nobel". *Forte*. Vaadatud 30. juunil 2022.
**Annerley Emma Gordon** (sündinud 12. novembril 1967 Sheffieldis), artistnimega tuntud kui **Ann Lee**, on Suurbritannias tegutsev Eurodance'i laulja ja laulukirjutaja, kes sai tuntuse 1990. aastate lõpus. Ta on tuntud peamiselt oma 1999. aasta hitt-singlite *"2 Times" ja "Voices"* poolest.

1980-ndate lõpus Itaaliasse elama asudes avaldas ta Itaalia A.Beat-C toel mõned Eurobeat'i soolosinglid nimede all Annerley Gordon ja Annalize.

Tema esimene soolosingel nimega "Ann Lee" oli "2 Times", mis ilmus algselt 1998. aastal. See ilmus uuesti 1999. aasta alguses ja sellest sai Austrias, Prantsusmaal, Saksamaal, Itaalias, Hollandis ja Norras Top 10 hitt, samuti Austraalias ja Uus-Meremaal. Samuti jõudis "2 Times" kodumaal Suurbritannias Top 10-sse, ning jõudis esikohale Flandrias ja Taanis. Kanadas jõudis see edetabelis 14. kohale. "2 Times" esitati 2001. aasta filmis *Head Over Heels* kui filmi tunnuslaulu.

Tema teisel singlil "Voices" läks tunduvalt halvemini, ehkki see oli Tšehhi Vabariigis, Taanis ja Hispaanias Top 10 ning Ühendkuningriigis Top 30.

2007. aastal naasis Lee uue albumiga So Alive singliga "Catches Your Love". 2009. aastal andis Lee välja Off Limitsi toel uue singli "2 People". Sama aasta detsembris laulis Lee vokaali Favretto singlile "I Get The Feeling", mille andis välja ka Off Limits.

Välislingid
-----------

* Ann Lee soolosingel "2 Times" YouTubeis
**LM.C** (Lovely-Mocochang.com) on Jaapani ansambel, mis mängib hübriidrokki ja elektroonilist poppi. Koosneb kahest liikmest.

Ajalugu
-------

LM.C asutas Maya, kes oli Miyavi tugikitarrist. Ajal, mil ta veel Miyaviga oli, Maya ja teised tugiliikmed mängisid kontsertidel kui LM.C. Hiljem liitus nendega Aiji Pierro´st.
Peale seda kui Maya lahkus Miyavi bändist ja Aiji bänd Pierrot läks laiali, tegi LM.C oma suurema debüüdi 2006 aasta oktoobris, andes välja kaks singlit "Trailers (Gold)" ja "Trailers (Silver)".
2007. aasta alguses tuli bänd välja kolmanda singliga "Oh MY Juliet", mis oli anime "Red Gardeni" teine lõpulugu. 7. märtsil andsid nad välja EP "Glitter Loud Box".
Neljas singel "Boys & Girls" anti välja 2007. aasta juunis, see sai anime "Reborn!" alguslooks.
Viies singel "Liar Liar/ Sentimental Piggy Romance" anti välja 2007. aasta oktoobris, kuues singel "Bell The Cat" aga sama aasta detsembris.
2008. aastal andis LM.C välja "Johni" talvel ja "88", veel üks alguse lugu "Reborn!" animele, suvel. LM.C debüteeris Põhja-Ameerikas, esinedes Anime Expo´l "Battle of the Bands", 3. juulil 2008, millele järgnes kontsert Crash Mansionis Los Angeleses, Californias 5. juulil.

Liikmed
-------

**Maya** – vokaal, kitarr (stuudios). 
Pärisnimi Yamazaki Masahito .Varasem esinejanimi: Mayatan. Sündinud 30. juulil 1979.
Eelmised bändid: Sinners (kitarrist), Miyavi Support Band (kitarrist).

**Aiji** – kitarr, vokaal (stuudios) 
Pärisnimi: Mizui Shinji. 
Varasem lavanimi: Ai Sündinud: 17/11/1974 Veregrupp: A Tähtkuju: Skorpion. Sünnipaik: Nagano

Hobbid: Telefoniga rääkimine, videomängud ja magamine. Lemmik värvid: Punane ja lilla. 
Perekond: Vanemad ja vanem vend. 
Varasemad bändid: Siam Shade (Roadie), Mona Lisa (Vokalist), Kalen (kitarrist), Pierrot (kitarrist)

Toetav bänd
-----------

* **mACKAz** – basskitarr
* **Death-O** – trummid
* **JUN** – klahvpillid
* **Denki-Man** - VJ

Diskograafia
------------

### Albumid ja EP-d

* Glitter Loud Box (7. märts 2007)
* Gimmical☆Impact!! (5. november 2008)
* Super Glitter Loud Box (5. november 2008)
* Wonderful Wonderholic (3. märts 2010)

### Singlid

* "Trailers (Gold)" (4. oktoober 2006)
* "Trailers (Silver)" (4. oktoober 2006)
* "Oh My Juliet." (31. jaanuar 2007)
* "Boys & Girls" (23. mai 2007)
* "Liar Liar"/"Sentimental Piggy Romance" (10. oktoober 2007)
* "Bell the Cat" (12. detsember 2007)
* "John" (20. veebruar 2008)
* "88" (4. juuni 2008)
* "Punky❤Heart" (20. mai 2009)
* "Ghost†Heart" (4. november 2009)

### Kogumikalbumid

* Luna Sea Memorial Cover Album (19. detsember 2007)

### DVD-d

* LM.C The Videos (4. juuni 2008, muusikavideod)

Välislingid
-----------

* LM.C MySpace'is
* LM.C ametlik koduleht
|  |
| --- |
|  **Poks** |
| Riik |  | Soome |
|  |
| Veerand-finaal | 1928 | Kerge-keskkaal |

**Karl Johan Hellström** (2. märts 1907 Maarianhamina, Ahvenamaa – 1989 Kanada) oli Soome ja Norra poksija.

Hellström oli neljakordne Soome meister – 1923. aastal kärbeskaalus (kuni 112 naela ehk 50,8 kg), 1925. aastal sulgkaalus (kuni 126 naela ehk 57,2 kg), 1926. aastal kergekaalus (kuni 135 naela ehk 61,2 kg) ja 1927. aastal kergekeskkaalus (kuni 147 naela ehk 66,7 kg). Ta osales ühe korra Eesti–Soome maavõistlustel ja kaotas oma kohtumise keskkaalus (kuni 160 naela ehk 72,6 kg) 1928. aastal Valter Palmile.

Hellström osales Soome eest kergekeskkaalus (kuni 147 naela ehk 66,7 kg) 1928. aasta Amsterdami olümpiamängude poksivõistlustel, kuid kaotas veerandfinaalis oma kohtumise hilisemale 4. koha saajale Robert Galataud'le (Prantsusmaa) ja jäi edasisest medaliheitlusest välja.

Hellström esindas hiljem Norrat ja elas Kanadas. Ta poksis septembrist 1930 kuni maini 1931 elukutselisena ning pidas kokku 4 kohtumist, millest võitis 1 kohtumise, kaotas 2 (neist 1 nokaudiga) ja viigistas 1 kohtumise.

Viited
------

1. ↑  "Soome meistrivõistlused poksis 1923–1950. Tulemused soome keeles". Originaali arhiivikoopia seisuga 5. november 2014. Vaadatud 28. detsembril 2011.
2. ↑  9. suveolümpiamängude poksivõistlus. Amsterdam 1928. Tulemused inglise keeles

Välislingid
-----------

* Johan Hellström saidil Olympedia Muuda Vikiandmetes
* Johan Hellström (Johan Helstrom) lehel *BoxRec*. Inglise keeles
**Johan Albrecht Ehrenström** (28. august 1762 – 15. aprill 1847) oli Soome arhitekt ja Helsingi ülesehituskomitee esimees, kes kutsus Carl Ludvig Engeli projekteerima pealinna olulisi hooneid ja kujundas ise linna detailplaneeringu. Tal oli soov kujundada Helsingist euroopalik pealinn, kus tänavad on laiad ja väljakud avarad – tunduvalt erinevad keskaegsest sopilisest linnast.

Ülesehituskomiteel olid linna kujundamisel üpris vabad käed, kuna vanad puitehitised olid suurelt osalt 1808. aasta tulekahjus hävinenud. Ehrenström projekteeris Helsingi kesklinna ruudustikukujuliselt, kus tänavad kulgevad otse kõrguste erinevusele vaatamata. Sellise planeeringu eeskuju sai ta Vana-Kreekast, kus pikad tänavad tõid värskendavat meretuult linna keskusse.

Oulu tulekahjus 1822. aastal oli peaaegu kogu linn maha põlenud. Venemaa keisri Aleksander I käsuga sai Ehrenström õiguse teha Oulu linna detailplaneering. See valmis 1824. aastal, kuid ametlikult kinnitas keiser selle 15. veebruaril 1825. Planeeringu autoriks on peetud ka Engelit, kuid tema osa oli selles ainult planeeringu joonistamine Ehrenströmi soovituste järgi. 

Ehrenström on maetud Helsingi Hietaniemi kalmistule.

Viited
------

1. ↑  "Oulu ajaloolised kaardid". Originaali arhiivikoopia seisuga 11. jaanuar 2012. Vaadatud 29. detsembril 2008.
Ypsilanti vanaautode muuseum
**Ypsilanti** on linn USA-s Michigani osariigis Washtenaw' maakonnas. Elanike arv on 2020. aasta rahvaloenduse kohaselt 20 648. 2010. aastal oli elanikke 19 435.

Linna läbib Huroni jõgi. Linna lõunapiiril asub Fordi järv. Linnast paari kilomeetri kaugusel läänes asub maakonna halduskeskus ja suurim linn Ann Arbor, mille eeslinnadega kasvas Ypsilanti kokku 1960. aastastel. Ypsilantist umbes 13 km kaugusel kirdes algavad Detroiti eeslinnad.

Algselt tekkis praeguse linna alale 1809. aastal kauplemisjaam. 1823. aastal tekkis Huroni jõe idakaldale asula, mis sai nimeks Woodruff's Grove. Jõe idakaldale tekkis asula kaks aastat hiljem. Idapoolse asula nimi oli Kreeka iseseisvussõja kangelase Dimítrios Ypsilántise järgi Ypsilanti. Kaks asulat kasvasid ajapikku kokku. 1858. aastal sai Ypsilanti linnaõigused.

Linnas tegutseb 1849. aastal asutatud Eastern Michigan University. Ypsilanti asub vanaautode muuseum (*Ypsilanti Automotive Heritage Museum*), kus on üles seatud mitmed kohalike Willow Runi autotehase ja Hudson Motor Car Company autod.

1960. aastal asutati Ypsilantis pitsarestoranide kett Domino's Pizza.

Linna läbib maantee Route 12, mis kulgeb kirdes Detroiti suunas ja edelas Chicago suunas. Linna lõunapiirist möödub kiirtee Interstate 94. Ann Arboriga on ühendus maantee M-17 kaudu. Linna lähedal asub Willow Runi lennujaam.

Alates 1997. aastast on Ypsilanti sõpruslinn olnud Náfplio Kreekas.

Välislingid
-----------

*
|  |  |
| --- | --- |
|  |  *See artikkel räägib matemaatika mõistest; anatoomia mõiste kohta vaata artiklit Urge (õõnsus)* |

---

Siinusfunktsiooni üks periood
**Siinus** ehk **siinusfunktsioon** (sümbol: **sin**) on matemaatikas üks trigonomeetrilistest funktsioonidest.

Definitsioon täisnurkse kolmnurga järgi
---------------------------------------

Täisnurkne kolmnurk
Täisnurkse kolmnurga teravnurkse nurga α **siinuseks** nimetatakse selle nurga vastaskaateti *a* ning hüpotenuusi *c* pikkuse jagatist.

{\displaystyle \sin \alpha ={\frac {a}{c}}}

Sinusoid
--------

Siinusfunktsiooni graafikuks olevat joont nimetatakse sinusoidiks. Sinusoidi joonestamisel on abiks ühikringjoone (mille keskpunkt on koordinaattelgede 0-punktpunkt) keskpunkti ja ringjoone vahel asuvate täisnurksete kolmnurkade siinuste võrdlemine. Sellise ringjoone sees olevad kolmnurgad, mille hüpotenuus on alati 1 ja kaatetid ringjoone vastava punkti väärtused x- ja y-teljel, hõlmavad kõiki võimalikke erinevate nurkadega täisnurkseid kolmnurki. Nii saabki kõiki siinusfunktsiooni väärtusi vaadelda ühikringi abil, joonestades täisringi kordumisperioodiga lõpmatult korduva sinusoidi. Sinusoidi graafik on pidev, ulatudes x-telje väärtustega - lõpmatusest + lõpmatusse.

Siinusfunktsiooni omadused
--------------------------

* siinusfunktsioon on määratud kogu reaalarvude hulgal
* siinusfunktsiooni muutumispiirkond on lõik [-1;1]
* siinusfunktsioon on perioodiline funktsioon (periood on 2π)
* siinusfunktsioon on paaritu funktsioon (mistahes nurga x korral kehtib seos sin(-x)= -sinx )
* siinusfunktsiooni väärtused korduvad iga 2π järgi, öeldakse, et siinusfunktsioon on perioodiga 2π

Funktsiooni graafik muutub, kui

* funktsioonile liita või sellest lahutada mingi nullist erinev arv
* funktsiooni argumenti korrutada arvuga a>1
* funktsiooni argumenti korrutada arvuga 0<a<1

Vaata ka
--------

* Kolmnurk
* Siinusteoreem
* Pythagorase teoreem
* Siinusvool
* Koosinus
* Tangens
Yrjö Leino 1940. aastate lõpul
**Yrjö Kaarlo Leino** (28. jaanuar 1897 Helsingi – 28. juuni 1961 Helsingi) oli Soome kommunistlik poliitik, Soome siseminister aastatel 1945–1948.

Yrjö Leino lõpetas Helsingi Normaallütseumi ja 1921. aastal Kurkijoe põllumajanduskooli. 

Seejärel töötas ta 1924. aastani õpetajana Liperi valla põllumajanduskoolis. Ta ostis Kirkkonummi valda talu, kuid temast talupidajat ei saanud ja 1930. aastate alguses müüs ta talu maha.

1930. aastate alguses siirdus ta poliitikasse, olles äärmusvasakpoolne. Aastatel 1935–1938 oli ta Moskva kasuks spioneerimise eest vanglas. Vanglas oli ta veel pärast Talvesõda aastatel 1940–1941.

Pärast 1945. aasta Eduskunna valimisi sai ta Eduskunna liikmeks Kuopio läänist. 17. novembrist 1944 kuni17. aprillini 1945 oli ta Juho Kusti Paasikivi teises valitsuses sotsiaalministriks. Paasikivi kolmandas valitsuses (17. aprillist 1945 – 9. märtsini 1946) oli ta siseminister. Siseminister oli ta ka järgmises, Mauno Pekkala valitsuses (26. märtsist 1946 – 29. juulini 1948), kuid Leino vabastati ametist 22. mail 1948 seoses süveneva alkoholismiga.

Kuna Nõukogude Liit pidas Jätkusõjas osalenud eestlasi (soomepoisse) Nõukogude Liidu kodanikeks, siis Yrjö Leino eestvõtmisel aastal 1947 arreteeriti ja anti aastal 1948 Nõukogude Liidule välja hulk soomepoisse, teiste seas Sven Ise, Paul Alvre, Paul Saar.

27. detsembril 1947 sõitsid Yrjö Leino ja tema tolleaegne elukaaslane Hertta Kuusinen Aerofloti lennuga Moskva lähistele sanatooriumi. Tagasi Soome saabusid nad 11. jaanuaril 1948 Vene erilennukiga. Mõni päev pärast uut aastat Andrei Ždanovi juurde. Kohal olid ka Georgi Malenkov, tõlk ja Soome Kommunistliku Partei tollane peasekretär Ville Pessi. Pärast tõsiseid etteheiteid Soome Kommunistliku Partei viimaseaegse edutu tegevuse kohta, milles ka Yrjö Leinot süüdistati, olevat Ždanov öelnud: "Nõukogude Liidu valitsus on arutanud teie küsimust ja otsustanud, et teie peate lahkuma siseministri kohalt," ja lisanud, et "seejärel tulete Nõukogude Liitu". Nõukogude Liitu ta siiski ei läinud, kuid kohalt pidi ta lahkuma seoses usalduse kaotuse ja süvenenud alkoholismiga.

Isiklikku
---------

Yrjö Leino oli kolm korda abielus. Esimene abikaasa oli Alli Simola, kellega tal oli ka tütar Lieko Zachovalová (1927–2017), elas Tšehhis. Teine abikaasa oli Ulla Smedberg, kellega tal oli poeg Olle Leino (sündinud 1932, elab Rootsis), kes on kirjutanud raamatud "Kes oli Yrjö Leino" ("Kuka oli Yrjö Leino" / "Vem tackar Yrjö Leino"), Helsingi 1973 ning "Veel üks kiri: Hertta Kuusise dramaatiline elu ja armastus Yrjö Leino vastu" ("Vielä yksi kirje: Hertta Kuusisen dramaattinen elämä ja rakkaus Yrjö Leinoon". Helsinki, 1990). Tema kolmas abikaasa oli Hertta Kuusinen, Otto Wille Kuusineni tütar.

Viited
------

1. ↑
2. ↑
Logo (2014)
**Dolby Digital** (lühend DD), algupärase nimega Dolby Stereo Digital, on ettevõtte Dolby heliandmete kadudega pakkimise tehnoloogia. Seda kasutatakse kino- ja televisioonitehnikas ning laserketastel (DVD-Video, DVD-Audio, HD DVD, Blu-Ray Disk).

Kõlarite asetus süsteemis Dolby Digital 5.1  
VORDERE Lautsprecher – esikõlarid  
HINTERE Lautsprecher – tagakõlarid  
Subwoofer – bassikõlar
Esimeses versioonis oli heliandmete edastamise kanaleid üks kuni kuus, hiljem kuni kuusteist kanalit. Kuuekanalise süsteemi korral on tähis 5.1, mis tähendab, et helisüsteemi kuulub 5 lairibakanalit (võimalik sagedusala 20–20 000 Hz) ja 1 bassikanal (20–120 Hz). Lairibakanalid on vasak (L) ja parem (R) esikanal, keskkanal C ning vasak ja parem tagakanal. Bassikanal LFE (*Low Frequency Effects*) teeb võimalikuks helisüsteemi, milles madalaid sagedusi esitab üksainus kõlar. Nii vabanevad lairibakanalite võimendid ja nende väljundisse ühendatavad kõlarid suurt elektrivõimsust vajavate bassihelide ülekandmisest. Lairibakõlarid saab siis konstrueerida kompaktseina, nii et neid on hõlbus ära paigutada.

Dolby Digital asendab varasemaid ruumiheli analoogsüsteeme, nagu nt Dolby Surround ProLogic (2 esikanalit, keskkanal ja 1 tagakanal).

Kodeerimismenetlus AC-3
-----------------------

Kõigis Dolby Digital kanalites edastatakse audiosignaalid oma loomulikus dünaamikaulatuses ja digiteeritakse kvantimissagedusega 48 kHz ning koodisõna pikkusega 16–24 bitti. Nii moodustuva andmehulga salvestamiseks kahetunnise filmi jaoks läheks vaja umbes 4 GB salvestusmahtu, mis vastab peaaegu DVD-plaadi ühe kihi mahutavusele. Seepärast on vaja andmeid tihendada (pakkida). Selleks rakendatakse säästkodeerimise menetlust AC-3 (Audio Codec 3), mille puhul eemaldatakse niisugused signaaliosad, mille puudumist kõrv ei taju (samamoodi kasutatakse kuulmistaju iseärasusi teiste kadudega tihendusvormingute, nagu nt MP-3 ja AAC puhul). 

AC-3 võimaldab andmekiirusi vahemikus 32–640 kbit/s. DVD korral kasutatakse harilikult kiirust 384 või 448 kbit/s, nii et salvestusmaht väheneb kuni kümnekordselt.

Vaata ka
--------

* DTS
**"¡Oh gloria inmarcesible!"** on Colombia riigihümn alates 1920. aastast.

Sõnad
-----

CORO

¡Oh gloria inmarcesible!  

¡Oh júbilo inmortal!  

¡En surcos de dolores   

El bien germina ya.

Primera estrofa. 

Cesó la horrible noche   

La libertad sublime   

Derrama las auroras   

De su invencible luz.   

La humanidad entera,   

Que entre cadenas gime,   

Comprende las palabras   

Del que murió en la cruz

Segunda estrofa.

"Independencia" grita  

El mundo americano:  

Se baña en sangre de héroes  

La tierra de Colón.  

Pero este gran principio: "el rey no es soberano"  

Resuena, Y los que sufren  

Bendicen su pasión.

Tercera estrofa.

Del Orinoco el cauce  

Se colma de despojos,  

De sangre y llanto un río Se mira allí correr.  

En Bárbula no saben  

Las almas ni los ojos  

Si admiración o espanto  

Sentir o padecer.

Cuarta estrofa.

A orillas del Caribe  

Hambriento un pueblo lucha Horrores prefiriendo  

A pérfida salud.  

!Oh, sí¡ de Cartagena  

La abnegación es mucha,  

Y escombros de la muerte  

desprecian su virtud.

Quinta estrofa.

De Boyacá en los campos  

El genio de la gloria  

Con cada espiga un héroe  

invicto coronó.  

Soldados sin coraza  

Ganaron la victoria;  

Su varonil aliento  

De escudo les sirvió.

Sexta estrofa.

Bolívar cruza el Ande  

Que riega dos océanos  

Espadas cual centellas  

Fulguran en Junín.  

Centauros indomables  

Descienden a los llanos  

Y empieza a presentirse  

De la epopeya el fin.

Séptima estrofa.

La trompa victoriosa  

Que en Ayacucho truena  

En cada triunfo crece  

Su formidable son.  

En su expansivo empuje  

La libertad se estrena,  

Del cielo Americano  

Formando un pabellón.

Octava estrofa.

La Virgen sus cabellos  

Arranca en agonía  

Y de su amor viuda  

Los cuelga del ciprés.  

Lamenta su esperanza  

Que cubre losa fría;  

Pero glorioso orgullo  

circunda su alba tez.

Novena estrofa.

La Patria así se forma  

Termópilas brotando;  

Constelación de cíclopes Su noche iluminó;  

La flor estremecida  

Mortal el viento hallando  

Debajo los laureles  

Seguridad buscó

Décima estrofa.

Mas no es completa gloria Vencer en la batalla,  

Que al brazo que combate Lo anima la verdad.  

La independencia sola  

El gran clamor no acalla:  

Si el sol alumbra a todos  

Justicia es libertad.

Undécima estrofa.

Del hombre los derechos  

Nariño predicando,  

El alma de la lucha  

Profético enseñó.  

Ricaurte en San Mateo  

En átomos volando  

"Deber antes que vida",  

Con llamas escribió.
Youssef El-Arabi (2010)
**Youssef El-Arabi** (sündinud 3. veebruaril 1987 Caenis) on Prantsusmaal sündinud Maroko jalgpallur, kes mängib ründajana Kreeka kõrgliiga klubis Olympiakós ja Maroko jalgpallikoondises.

Ta alustas klubikarjääri SM Caenis, mille meeskonnas debüteeris ta Prantsusmaa kõrgliigas 2009. aasta detsembris. Hooajal 2009–10 lõi ta Caeni meeskonnas Prantsusmaa esiliigas 11 väravat. Samal hooajal võitis Caeniga Prantsusmaa esiliiga. Hooajal 2010–11 lõi El-Arabi Prantsusmaa kõrgliigas 17 väravat.

Hooajal 2011–12 mängis ta Saudi Araabia kõrgliiga klubis Al Hilal ning lõi sel hooajal liigas 12 väravat.

2012. aasta juulis naasis El-Arabi Euroopasse, sõlmides viieaastase lepingu Hispaania kõrgliiga klubiga Granada. Granadas mängis ta neli hooaega ning lõi igal hooajal Hispaania kõrgliigas vähemalt kaheksa väravat. Tema edukaim hooaeg oli 2015–16, mil ta lõi 16 väravat.

Aastatel 2016–2019 mängis El-Arabi Katari kõrgliiga klubis Al-Duhail. Hooaegadel 2016–17 ja 2017–18 tuli ta Al-Duhailga Katari meistriks. Kahel esimesel hooajal lõi ta Katari kõrgliigas 24 väravat, hooajal 2018–19 26 väravat.

2019. aasta juulis sõlmis ta kolmeaastase lepingu Olympiakósega. Hooajal 2019–20 tuli ta klubiga Kreeka meistriks. Samal hooajal oli ta liigas 20 väravaga suurim väravakütt ning valiti liiga hooaja parimaks välismängijaks ja liiga hooaja sümboolsesse koosseisu.

Maroko jalgpallikoondises debüteeris El-Arabi 5. septembril 2010 mängus Kesk-Aafrika Vabariigi vastu. Koondisekarjääri esimese värava lõi ta 10. augustil 2011 sõprusmängus Senegali vastu. Maroko koondises on ta osalenud kolmedel Aafrika rahvaste karikavõistlustel.

Saavutused
----------

Caen
* Ligue 2: 2009–10

Al Hilal
* Saudi Crown Prince Cup: 2011–12

Al Duhail
* Qatar Stars League: 2016–17, 2017–18
* Qatar Emir Cup: 2018, 2019
* Qatar Cup: 2018
* Qatari Sheikh Jassim Cup: 2016

Olympiakós
* Super League: 2019–20
* Kreeka karikas: 2019–20

Välislingid
-----------

 Youssef El-Arabi – pildid, videod ja helifailid Wikimedia Commonsis
|  |
| --- |
|  |
| Medalikohad |
| Maailmameistrivõistlused |
| **Pronks** | 2018 |  |

**Youri Marion A. Tielemans** (sündinud 7. mail 1997 Sint-Pieters-Leeuw's) on Belgia jalgpallur, kes mängib poolkaitsjana Premier League'i klubis Aston Villa ja Belgia jalgpallikoondises.

Ta alustas klubikarjääri kodumaal Anderlechtis, mille noorteakadeemiaga liitus ta 2002. aastal. 16-aastaselt sõlmis ta kluiga esimese profilepingu. 2013. aastal debüteeris ta klubi põhimeeskonnas. 2. oktoobril 2013 sai ta 16 aasta ja 148 päeva vanuselt kõige nooremaks Belgia mängijaks, kes on UEFA Meistrite Liigas mänginud. Hooaegadel 2013–14 ja 2016–17 tuli ta Anderlechtiga Belgia meistriks. Hooaegadel 2013–14 ja 2014–15 valiti ta Belgia parimaks nooreks jalgpalluriks. Hooajal 2016–17 lõi ta liigas 13 väravat ja valiti ta kogu liiga parimaks mängijaks.

2017. aasta mais sõlmis ta viieaastase lepingu valitseva Prantsusmaa meistriga AS Monacoga. Üleminekusumma oli umbes 25 miljonit eurot.

Hooaja 2018–19 teises pooles suundus ta Monacost laenule Leicester Citysse. 2019. aasta juulis sõlmis ta Leicester Cityga püsilepingu. Üleminekusumma Monacost oli 40 miljonit eurot, mis oli Leicester City ajaloo suurim ost. 2021. aasta mais võitis Leicester City Tielemansi väravast klubi ajaloos esimest korda Inglismaa karikavõistluste finaali, kui Chelsea alistati tulemusega 1:0. 2021. aastal valiti Tielemans Leicester City aasta mängijaks.

Belgia jalgpallikoondises tegi Tielemans debüüdi 9. novembril 2016 sõprusmängus Hollandi vastu. Koondisekarjääri esimese värava lõi ta 21. märtsil 2019 EM-i valikmängus Venemaa vastu. Ta kuulus Belgia koondisse 2018. aasta maailmameistrivõistlustel ja 2021. aasta Euroopa meistrivõistlustel.

Saavutused
----------

Anderlecht
* Belgia liiga: 2013–14, 2016–17
* Belgia superkarikas: 2013, 2014

Leicester City
* FA Cup: 2020–21

Viited
------

1. ↑  "Youri Tielemans: Leicester sign Monaco midfielder". bbc.com. 8.7.2019. Vaadatud 9.7.2019.

Välislingid
-----------

 Youri Tielemans – pildid, videod ja helifailid Wikimedia Commonsis

| * v
* r
Belgia koondis  –  2018. aasta jalgpalli maailmameistrivõistlused |
| --- |
| 

* 1 Courtois
* 2 Alderweireld
* 3 Vermaelen
* 4 Kompany
* 5 Vertonghen
* 6 Witsel
* 7 De Bruyne
* 8 Fellaini
* 9 Lukaku
* 10 E. Hazard (c)
* 11 Carrasco
* 12 Mignolet
* 13 Casteels
* 14 Mertens
* 15 Meunier
* 16 T. Hazard
* 17 Tielemans
* 18 Januzaj
* 19 Dembélé
* 20 Boyata
* 21 Batshuayi
* 22 Chadli
* 23 Dendoncker
* Treener: Martínez

 | Belgia |

| * v
* r
Belgia koondis  –  UEFA Euro 2020 |
| --- |
| 

* 1 Courtois
* 2 Alderweireld
* 3 Vermaelen
* 4 Denayer
* 5 Vertonghen (c)
* 6 Witsel
* 7 De Bruyne
* 8 Tielemans
* 9 Lukaku
* 10 E. Hazard
* 11 Carrasco
* 12 Mignolet
* 13 Sels
* 14 Mertens
* 15 Meunier
* 16 T. Hazard
* 17 Vanaken
* 18 Dendoncker
* 19 Praet
* 20 Benteke
* 21 Castagne
* 22 Chadli
* 23 Batshuayi
* 24 Trossard
* 25 Boyata
* 26 Doku
* Treener: Roberto Martínez

 | Belgia |
**Keskkonnatasu** on keskkonna kasutusõiguse hind.

Eesti keskkonnatasude seaduse järgi jaotatakse keskkonnatasud loodusvara kasutusõiguse tasuks ja saastetasuks. Seaduse järgi maksavad loodusvara kasutusõiguse tasu selle kasutajad kaevandamisõiguse, kalapüügiõiguse, metsa raieõiguse ja jahipiirkonna kasutusõiguse eest. Saastetasu seevastu tuleb seaduse järgi maksta siis, kui saasteaineid heidetakse välisõhku, veekogusse, põhjavette või pinnasesse või kõrvaldatakse jäätmeid. 

Keskkonnatasude rakendamise eesmärk on vältida või vähendada loodusvarade kasutamisega, saasteainete keskkonda väljutamisega ja jäätmete kõrvaldamisega seotud võimalikku kahju, suunata loodusvara tõhusamalt kasutama ning teenida riigile tulu loodusvara kasutada andmisest. 

Keskkonnatasu deklareerimist ja tasumist reguleerivad järgmised õigusaktid: 

• keskkonnatasude seadus

• maksukorralduse seadus

• keskkonnaministri määrus nr 22 „Keskkonnatasu deklaratsiooni vormid ja nende täitmise ning maavaravaru kaevandamise mahu aruande esitamise kord "

**Keskkonnatasu makstakse Maksu- ja Tolliameti poolt avatud ettemaksukontole, kus igal maksumaksjal on personaalne viitenumber.**

Keskkonnaamet täidab maksuhalduri ülesandeid saastetasu, vee erikasutusõiguse tasu ja maavara kaevandamisõiguse tasu arvutuse kontrollimisel, tasumisele kuuluva keskkonnatasu arvutamisel ja määramisel.

Viited
------

1. ↑  Keskkonnatasude seadus. (2005). RT I 67, 512.

Välislingid
-----------

* Keskkonnatasude seadus
|  |  |
| --- | --- |
|  |  *See artikkel räägib üldmõistest; konkreetse ajalehe kohta vaata artiklit Ajaleht (ajaleht)* |

---

Francis Luis Mora. "Metrooreisijad New Yorgis" (1914)
**Ajaleht** on perioodiline väljaanne, millel on ajakirjanduslik sisu, sh uudised, intervjuud, artiklid jmt. Ajalehed ilmuvad traditsiooniliselt paberil, paljud ajalehed ilmuvad tänapäeval ka internetis. On ka muust materjalist (näiteks plastist) ajalehti. 

Päevalehed ilmuvad iga päev. Neile lisaks on eriväljaanded, õhtused väljaanded jmt. Mõnikord nimetatakse päevalehtedeks ka 4–6 korda nädalas või isegi harvem ilmuvaid ajalehti. Eesti Ajalehtede Liidu definitsiooni järgi on päevaleht vähemalt neli korda nädalas ilmuv ajaleht. Eesti suuremad päevalehed on Postimees, Õhtuleht ja Eesti Päevaleht (ilmuvad 6 korda nädalas). Ainus venekeelne päevaleht Eestis on Severnoje Poberežje, mida annab välja Põhjarannik.

Nädalalehed ilmuvad iga nädal. Eesti suuremad nädalalehed on Maaleht ja Eesti Ekspress.

**Kollane ajaleht** on kõnekeelne väljend ajalehe kohta, mis peamiselt keskendub sensatsioonidele, skandaalidele ja meelelahutusele. 

Esimene eestikeelne ajaleht oli Tarto maa rahva Näddali-Leht, mille esimene number ilmus 13. märtsil (1. märtsil) 1806. 

Perno Postimees ehk Näddalileht, mille esimene number ilmus 5. juunil 1857, pani aluse eesti perioodikale.

Välismaa ajalehtedest on suuremate hulgas näiteks The New York Times, Yomiuri Shimbun, Bild, International Herald Tribune, Le Monde, The Wall Street Journal ja Daily Mail.

Vaata ka
--------

* ajakiri
* ajalehtede loendid
* Eesti ajalehtede loend
* välismaa ajalehtede loend

Välislingid
-----------

|  |  |
| --- | --- |
|  | Vikisõnastiku artikkel: **ajaleht** |

|  |  |
| --- | --- |
|  | Tsitaadid Vikitsitaatides: **Ajaleht** |

* Digiteeritud Eesti ajalehed
* Soome ajalooline ajalehekogu
* Chronicling America: Historic American Newspapers
* Ajalehtede veebiväljaanded riigiti
**Youngi-Helmholtzi värvitaju teooria** pärineb 19. sajandist ja põhineb Thomas Youngi ja Hermann von Helmholtzi seisukohtadel värvitaju kohta. Nad eeldasid, et silma võrkkest ehk reetina koosneb kolmest valgustundlikust retseptorist: punasest, rohelisest ja sinisest. Youngi-Helmholtzi teooria ehk trikromaatiline värvitajuteooria seletab, kuidas fotoretseptorid silmas võimaldavad inimestel ja teistel primaatidel tajuda värve. 1802. aastal postuleeris Young kolme fotoretseptori (tuntud ka kui kolvikesed) olemasolu silmas, igaüks tundlik teatud nähtava valguse vahemikule.

Hermann von Helmholtz arendas 1850. aastal seda teooriat edasi. Kolme tüüpi fotoretseptoreid võib liigitada lainepikkuste eelistamise alusel: lühikesi eelistav (sinine), keskmisi eelistav (roheline), pikki eelistav (punane). Kolvikeste registreeritud signaalide tugevuse tõlgendab aju nähtavaks värviks.

Kollane valgus kasutab erineval kogusel punast ja rohelist ning vähe sinist. Kõik värvitoonid sõltuvad nende kolme kolvikese (värvusretseptori) segust. Värvuse tugevust saab muuta värvitooni muutmata, tugevus sõltub ajju jõudnud signaalide sagedusest. 

Kolmele erinevale lainepikkusele tundlike rakkude olemasolu demonstreeris esimesena 1956. aastal Gunnar Svaetichin. 1983 kinnitati nende olemasolu inimese reetinas.

Viited
------

1. ↑  Young, T. 1802. Bakerian Lecture: On the Theory of Light and Colours. *Phil. Trans. R. Soc. Lond.* 92:12-48. doi: 10.1098/rstl. 1802.0004
2. ↑  Svaetichin,G. (1956). Spectral response curves from single cones, Actaphysiol. scand. 39, Suppl. 134, 17-46.
3. ↑  Eysenck, M. W.; Keane, M. T. (2005). *Cognitive Psychology: A Student's Handbook* (Fifth ed.). East Sussex: Psychology Press.
**"Ajakirjanik"** on 1993. aastal loodud malajalamikeelne film, mille lavastas Viji Thampi ning peaosades mängisid Sithara, Jagadish ja Siddique.

Süžee
-----

Film räägib sellest, kuidas ajakirjanduses kuldmedalistiks saanud Ranjini Menon (Sithara) naaseb Delhist tagasi Kochisse. Ta asub elama oma advokaadist venna Venu Menon (Saikumar)i pere juurde ning alustab tööd malajalamikeelsesse ajakirja Kerala Today uuriva ajakirjanikuna. Selle käigus kohtub ta häbeliku noormehe, toimetaja asetäitja Unnikrishnaniga (Jagadish). Jagadish armub kohe Ranjinisse, kuid ei suuda oma tundeid viimasele avaldada. Ranjini kohtub ka ajakirja tegevdirektori Vishwanathaniga (Siddique), kes on lesk. Naine saab Vishwanathani perega lähedaseks, sealhulgas eriti ta tütrega, mis ajendab meest kaaluma Ranjinile abieluettepaneku tegemist.

Uuriva ajakirjanikuna avaldab Ranjini artikleid proponeeritud keemiatehase vastu. See ärritab tehaseomanikust ärimeest Sharmajit (Narendraprasad). Ühel õhtul proovivad Sharmaji mehed Ranjinit tänaval kinni võtta, kuid ennist ametist eemaldatud I.P.S-i ohvitser Jayachandran (Jayaram) päästab ta. Tuleb välja, et viimane oli Sharmaji mõnda aega tagasi smugeldamisvaimu eest arreteerinud, kuid Jayachandrani ülemus (K. P. A. C. Sunny) ja minister (T. P. Madhavan) sepitsesid tema vastu salaja plaani ning sellega seoses mees vabastati teenistusest ja Sharmaji vabastati. Ranjini asub koos Unnikrishnani ja Jayachandraniga Sharmajit uurima. Selle käigus tekivad aga ka Jayachandranil Ranjini vastu tunded.

Ülejäänud lugu on võitlus kahe poole vahel, millest ühe moodustavad Sharmaji ja tema kaaskondlased ning vastasleeri asuvad Ranjini koos Vishwanathani, Jayachandrani ja Unnikrishnaniga.

Osatäitjad
----------

* SitharaSithara – Ranjini Menon
* Jagadeesh – Unnikrishnan
* Jayaram – Jayachandran
* Siddique – Viswanathan
* Saikumar – Venu Menon
* Narendraprasad – Anantharama Sharma ehk Sharmaji
* Jagathy Sreekumar – R.J. Kizhakkedam
* Saranya Ponvannan – Ranjini
* Jagannatha Varma – Kaimal
* Kollam Thulasi – Kuriachan
* Sukumari
* T. P. Madhavan – minister
* K. P. A. C. Sunny
* Viji Thampi – Vasudeva Sharma
* Sadiq – doktor

Välislingid
-----------

* Sissekanne IMDb-s
Youssef Msakni 2015. aastal Al-Duhaili särgis
**Youssef Msakni** (araabia keeles يوسف المساكني; sündinud 28. oktoobril 1990 Tunises) on Tuneesia jalgpallur, kes mängib ründaja või äärepoolikuna Katari kõrgliigaklubis Al-Arabi ja Tuneesia jalgpallikoondises.

Ta alustas klubikarjääri Tuneesia klubis Stade Tunisien ning debüteeris Tuneesia kõrgliigas hooajal 2006/07. Aastatel 2008–2013 mängis Msakni Tuneesia kõrgliigaklubis Espérance Tunis. Aastatel 2009, 2010, 2011 ja 2012 tuli ta klubiga Tuneesia meistriks. 2011. aastal võitis ta klubiga Aafrika klubide Meistrite Liiga. Hooajal 2011/12 oli Msakni Tuneesia kõrgliiga suurim väravakütt (17 väravat).

2013. aasta jaanuaris liitus Msakni Katari kõrgliigaklubiga Lekhwiya (hilisem Al-Duhail). Klubiga tuli ta Katari meistriks viis korda. Hooajal 2017/18 lõi Msakni Katari kõrgliigas 24 väravat ja valiti liigahooaja parimaks mängijaks. Hooaja 2018/19 teises pooles oli Msakni laenul Belgia kõrgliigaklubis Eupen. Alates 2021. aastast on ta olnud laenul Al-Arabis.

Tuneesia jalgpallikoondises debüteeris Msakni 9. jaanuaril 2010 sõprusmängus Gambia vastu. Koondisekarjääri esimese värava lõi ta 2012. aasta Aafrika rahvaste karikavõistluste esimeses alagrupimängus Maroko vastu. Msakni on kuulunud Tuneesia koondisse seitsmetel Aafrika rahvaste karikavõistlustel (2010–2022) ning 2022. aasta maailmameistrivõistlustel. Aafrika rahvaste karikavõistlustel on ta viiel turniiril löönud kokku seitse väravat.

Saavutused
----------

Espérance Tunis
* Tuneesia meister (4): 2009, 2010, 2011, 2012
* Tuneesia karikas (1): 2011
* CAF-i Meistrite Liiga (1): 2011
* Araabia klubide kariakvõistlused (1): 2009

Lekhwiya SC/Al-Duhail
* Katari meister (5): 2014, 2015, 2017, 2018, 2020
* Emir of Qatar Cup (2): 2016, 2018
* Qatar Cup (3): 2013, 2015, 2019
* Katari superkarikas (2): 2015, 2016

Viited
------

1. ↑   (vaadatud 26.11.2022)
2. ↑   (vaadatud 26.11.2022)

| * v
* r
Tuneesia koondis  –  2022. aasta jalgpalli maailmameistrivõistlused |
| --- |
| 

* 1 Mathlouthi
* 2 Ifa
* 3 Talbi
* 4 Meriah
* 5 Ghandri
* 6 Bronn
* 7 Msakni (c)
* 8 Mejbri
* 9 Jebali
* 10 Khazri
* 11 Khenissi
* 12 Maâloul
* 13 Sassi
* 14 Laïdouni
* 15 Ben Romdhane
* 16 Dahmen
* 17 Skhiri
* 18 Chaalali
* 19 Jaziri
* 20 Dräger
* 21 Kechrida
* 22 Ben Saïd
* 23 Sliti
* 24 Ali Abdi
* 25 Ben Slimane
* 26 Hassen
* Treener: N. Maâloul

 | Tuneesia |
|  |  |
| --- | --- |
|  |  *See artikkel räägib linnast Kõzõlorda oblastis; kosmodroomi kohta vaata artiklit Bajkongõri kosmodroom; Ulõtau oblasti asula kohta vaata artiklit Bajkongõr (Ulõtau oblast)* |

---

**Bajkongõr** (kasahhi Байқоңыр); vene Байконур *Baikonur*) on linn Kasahstanis Kõzõlorda oblastis. Linn asub Sõrdarja jõe ääres.

Kasahstan on Bajkongõri linna koos Bajkongõri kosmodroomiga rentinud Venemaale kuni 2050. aastani. Seal kehtib Venemaa seadusandlus ning ta on Venemaa keskalluvusega linn.

Linn rajati 1955. aastal Bajkongõri kosmodroomi teenindamiseks. Kuni 1995. aastani oli linna nimi *Leninsk* ning see oli Nõukogude Liidu salastatud sõjaline objekt ning kinnine linn. Salastamise tõttu sai kosmodroom nime umbes 300 km kirde suunas Ulõtau oblastis asuva Bajkongõri kaevandusasula (47° 50' N, 66° 03' E) järgi ning 1995. aastal nimetati ka Leninski linn kosmodroomi järgi ümber.

Vaade Bajkongõrile ja Sõrdarja jõele

Välislingid
-----------

|  |  |
| --- | --- |
|  | Pildid, videod ja helifailid Commonsis: **Bajkongõr** |

* Linna ajalugu
**Keskkonnaseire andmekogu** (lühinimetus **KESE**) on Eestis alates 13. maist 2016 kasutusel olev riigi infosüsteemi kuuluv andmekogu, mille eesmärk on keskkonnaseire andmete hõive, säilitamine ja kättesaadavuse tagamine. Andmekogu vastutav töötleja on Keskkonnaagentuur ja volitatud töötleja Keskkonnaministeeriumi Infotehnoloogiakeskus. Andmekogu lühinimetus KESE on lühend sõnast keskkonnaseire.

Andmekogusse kantavate keskkonnaseire andmete all mõistetakse nii keskkonnaseire käigus kogutavaid andmeid keskkonnaseisundi kohta kui ka keskkonnaseire aruanded.

Enne keskkonnaseire andmekogu loomist hoiti keskkonnaseire andmeid keskkonnaregistris, kuid sellest oli keskkonnaseire andmeid raske kätte saada, andmed olid avalikustamise hetkeks vananenud, seireandmeid ei hoitud kasutajasõbralikul kujul ja algandmeid töödeldi mitmekordse andmete ülekandmisega või käsitsi. Samuti oli keskkonnaregister ka tehniliselt vananenud platvormil ja registri arenduste asemel tehti hädavajalikke arendusi registri alaminfosüsteemides või arendati uusi komplekssemaid infosüsteeme.

Keskkonnaseire andmekogu asendab senist keskkonnaseire andmete osa keskkonnaregistrist. Võrreldes keskkonnaregistriga parandab KESE keskkonnaseire andmete kasutatavust, võimaldab seireandmete analüüsimist ja keskkonnaseisundi operatiivset jälgimist ning teeb keskkonnaseisundit puudutavad andmed üldsusele reaalselt ja hõlpsasti kättesaadavaks.

Keskkonnaseire andmekogu kasutab aastas kuni 400 erinevat kasutajat.

Andmekogusse kantud keskkonnaseire andmeid säilitatakse alaliselt.

Viited
------

1. ↑  Keskkonnaagentuur (25.04.2018). "Keskkonnaseire andmekogu". *Riigi infosüsteemi haldussüsteem*. Vaadatud 13.02.2019.
2. 1 2 3  Keskkonnaministri määrus. "Keskkonnaseire andmekogu asutamine ja andmekogu pidamise põhimäärus". *Riigi Teataja*. Vaadatud 13.02.2019.
3. 1 2 3 4  Annus, R (4.09.2017). "Keskkonnaministri määruse "Keskkonnaseire andmekogu asutamine ja andmekogu pidamise põhimäärus" eelnõu seletuskiri". *Eelnõude infosüsteem*. Vaadatud 13.02.2019.
4. ↑  Keskkonnaministeeriumi Infotehnoloogiakeskus (10.01.2019). "Riigihange "Keskkonnaseire infosüsteemi (KESE) arendus- ja hooldustööde realiseerimine". Tehniline kirjeldus". *Riigihangete register*. Vaadatud 13.02.2019.

Välislingid
-----------

* Keskkonnaseire andmekogu
* Keskkonnaseire andmekogu dokumentatsioon riigi infosüsteemi haldussüsteemis
Muutujat *y* nimetatakse **võrdeliseks** ehk **proportsionaalseks** muutujaga *x*, kui nende muutujate kõikide väärtuste korral kehtib seos {\displaystyle y=ax}, kus *a* on mõni nullist erinev konstant (seda nimetatakse võrdeteguriks). 

Muutujate **võrdelisust** ehk **proportsionaalsust** nimetatakse ka **võrdeliseks sõltuvuseks** ehk **proportsionaalseks sõltuvuseks**, sest tegu on teatud funktsionaalse sõltuvusega. Veel nimetatakse seda **võrdeliseks seoseks** ehk **proportsionaalseks seoseks**. 

Muutujate *x* ja *y* võrdelisus pannakse kirja kujul {\displaystyle y\propto x}, mõnikord ka {\displaystyle y\sim x}.

Kui {\displaystyle y\propto x}, siis ka {\displaystyle x\propto y}. Tõepoolest, kui {\displaystyle y=ax}, siis {\displaystyle x=by}, kus *b*=1/*a*. Võrdetegurid on üldjuhul erinevad, kuid langevad kokku, kui *a*2=1. 

Tavaliselt räägitakse võrdelisusest juhul, kui võrdetegur on reaalarv.

Võrdeline seos ja lineaarne seos
--------------------------------

 *Pikemalt artiklis Lineaarne sõltuvus*
Mõnikord aetakse omavahel segi võrdeline seos ja lineaarne seos ehk lineaarne sõltuvus. Lineaarne seos on üldisem seos kui võrdelisus. 

Kahe muutuja vahelise lineaarse seose puhul kehtib muutujate *x* ja *y* vahel kas seos 

{\displaystyle y=ax+b},
kus *a* ja *b* on konstandid, või seos

{\displaystyle x=cy+d},
kus *c* ja *d* on konstandid. 

Kui muutujate muutumispiirkonnaks on reaalarvude hulk ning ka konstandid on reaalarvulised, siis iga lineaarse seose graafik Cartesiuse ristkoordinaadistikus on sirge ning iga sirge on mõne lineaarse seose graafik. 

Võrdeline seos on lineaarse seose erijuht, mistõttu ka iga võrdelise seose graafik on sirge. Võrdelise seose korral läbib see koordinaadistiku alguspunkti, lineaarse seose korral aga ei pruugi seda teha.

Pöördvõrdelisus
---------------

 *Pikemalt artiklis Pöördvõrdelisus*
Juhul kui {\displaystyle y\propto x^{-1}}, on tegemist pöördvõrdelise seosega.
**Ajagrupp** (inglise k *Date-Time Group – DTG*) on standardiseeritud, lühendatud kujul kuupäeva ja kellaaja esitamise viis NATO-s. Standardiseeritud ajagruppi kasutatakse kõigis NATO armeedes peaaegu kõigis ametlikes dokumentides (näiteks lahingukäsud).

Ajagrupi ülesehitus
-------------------

### Ajagrupi osad

* Kuupäev – 2 numbrina, näiteks **02**
* Kellaaeg – 4 numbrina, näiteks **1530**
* Ajavöönd (UTC) – 1 tähena inglise tähestikust A–Z, näiteks **B**
* Kalendrikuu – 3-tähelise lühendina, näiteks **APR**
* Aasta – 2 numbrina, näiteks **15**

Eelnev näide koondatult kirjapildis **021530BAPR15**. Mõnikord jäetakse ajagrupi osade vahele tühik. Samuti kriipsutatakse läbi number "0", käsikirjas tähega "O" segamini ajamise vältimiseks (*Ø*).

### Lühike ajagrupp kuupäeva tähistamiseks

* Kuupäev
* Ajavöönd
* Kalendrikuu
* Aasta

Näiteks: **02BAPR15**

### Kellaajavahemiku tähistamine

* Kuupäev
* Alguskellaaeg
* Lõpukellaaeg
* Ajavöönd
* Kalendrikuu
* Aasta

Näiteks: **021500 – 1530BAPR15**

### Kalendrikuude lühendid

Jaanuar – JAN, veebruar – FEB, märts – MAR, aprill – APR, mai – MAY, juuni – JUN, juuli – JUL, august – AUG, september – SEP, oktoober – OCT, november – NOV, detsember – DEC.

Mõnikord kirjutatakse kuude lühendeid ka väiketähtedega.

Eesti ajavööndis märgitakse näiteks talveaeg tähega B ja suveaeg tähega C. 
Ajavööndi tähise võib ära jätta, kui kõigile osapooltele on see niigi üheselt arusaadav. Näiteks riigisisesed dokumendid või juhtudel, kui kasutatav ajavöönd on eelnevalt kokkulepitud. Vaikimisi kasutatakse Zulu aega (UTC).

Osades ajagruppi kasutavates dokumentides ja teadetes kasutatakse tähte J (täht, millele ei ole ajavööndi tähist määratud) kohaliku aja tähistamiseks, näiteks **021530JAPR15.**

### Ajavööndite tähised

UTC -12: Y- (Fidži)

UTC -11: X (Ameerika Samoa)

UTC -10: W (Honolulu, HI)

UTC -9: V (Juneau, AK)

UTC -8: U (PST, Los Angeles, CA)

UTC -7: T (MST, Denver, CO)

UTC -6: S (CST, Dallas, TX)

UTC -5: R (EST, New York, NY)

UTC -4: Q (Halifax, Nova Scotia)

UTC -3: P (Buenos Aires, Argentina)

UTC -2: O (Godthab, Gröönimaa)

UTC -1: N (Assooorid)

UTC +-0: Z (Zulu time, UTC)

UTC +1: A (Prantsusmaa)

UTC +2: B (Ateena)

UTC +3: C (Iraak, Bahrain, Kuveit, Saudi Arabia, Jeemen, Qatar)

UTC +4: D (Moskva, Venemaa ja Afganistan, ehkki Afganistan on tegelikult UTC +4:30)

UTC +5: E (Pakistan, Kazakhstan, Tajikistan, Uzbekistan ja Turkmenistan)

UTC +6: F (Bangladesh)

UTC +7: G (Tai)

UTC +8: H (Beijing, Hiina)

UTC +9: I (Tokyo, Austraalia)

UTC +10: K (Brisbane, Austraalia)

UTC +11: L (Sydney, Austraalia)

UTC +12: M (Wellington, Uus-Meremaa)

Viited
------

1. ↑  United StatesDepartment of the Army Headquarters (oktoober 2017). "ATP 6-02.70. Techniques for Spectrum Management Operations" (PDF). Vaadatud 15.02.2021.

Välislingid
-----------

* Ajavööndite tähised
**Ganges** (hindi गंगा *Gaṅgā*) on jõgi Indias ja Bangladeshis ning üks suurimaid jõgesid Aasias ja terves maailmas. Pikkus 2511 km.

Bhagirathi ja Alaknanda ühinemiskoht

Jõe kulg
--------

Ganges algab Gangotri liustikust Himaalajas. Hardwaris (Haridwar) jõuab Ganges tasandikule. Allahabadis ühineb ta lisajõe Yamunaga. Bengalis ta hargneb ning moodustab Brahmaputraga ühise delta. Vasakpoolsem haru Padma jõgi on suurim ja ühineb Brahmaputra jõega. Gangese parempoolseim haru on Hugli, ülemjooksul Bhagirathi. Ganges suubub Bengali lahte.

Gangese ääres asuvad Delhi, Agra, Allahabad, Vārānasi ja Patna.

Ganges kultuuris
----------------

Püha suplus Gangeses
Hindud peavad Gangest pühaks jõeks. Seal suplemine toovat õnnistust, seepärast on paljudes kohtades jõe kallasteks trepid. Surnutele tuleb kasuks, kui nende tuhk Gangesesse heita. Põletuspuu nappuse tõttu ei põle paljud surnud täielikult ära, sel puhul visatakse küps liha Gangesesse, kus gaavialid (india krokodillid) selle ära söövad.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Ganges** |

|  |  |
| --- | --- |
|  | Tsitaadid Vikitsitaatides: **Ganges** |